ตอนนี้หมาผมมันตายน่าจะเพราะติดเชื้อเป็นเเผลที่หลังใหญ่เเละเละอยากททราบว่ามันคือโรคหรือจากการโดนฟัน คนในหมู่บ้านเขาว่าเป็นโรค มันจะมีผลอะไรกับคนมั้ย เเล้วผมไปทำความสะอาดกาละมังที่ใส่น้ำให้หมาเเล้วมันกระเด็นเข้าตา(ผมรีบล้างออกด้วยน้ำประปา)จะเสี่ยงติดเชื้ออะไรหรือไม่
สวัสดีค่ะในที่นี้น่าจะกังวลเรื่องการติดโรคพิษสุนัขบ้าอาการของโรคพิษสุนัขบ้าในสุนัขก่อนจะเสียชีวิตนั้น อาจมีอาการหงุดหงิด ตื่นเต้น วิ่งพล่าน ไล่กัดคนและสัตว์ตัวอื่น โดยสุนัขจะแสดงอาการเช่นนี้ประมาณ 2-3 วัน หลังจากนั้นจะอ่อนเพลีย ขาหลังไม่มีแรง เดินโซเซ เซื่องซึมลง และเสียชีวิตในที่สุดซึ่งการพิสูจน์ยืนยันว่าสุนัขเสียชีวิตจากโรคพิษสุนัขบ้าหรือไม่ อาจต้องตรวจยืนยันจากศพของสุนัขตอนนี้ที่ยังไม่ทราบสาเหตุที่แน่ชัด ควรต้องระวังการจัดการกับซากสัตว์ ให้ใช้ถุงมือจับตลอด ล้างมือให้สะอาดหลังสัมผัสสัตว์ ส่วนถ้าน้ำกระเด็นเข้าตานิดหน่อยดังกล่าวมา โอกาสรับเชื้อยังน้อย แต่หากมือมีแผล ไปจับเนื้อสัตว์สดๆหรือแผลสัตว์โดยตรงอันนี้มีโอกาสรับเชื้อได้ หากไม่สบายใจ สามารถไปพบแพทย์ที่รพ.ใกล้บ้านเพื่อประเมินความเสี่ยงอย่างละเอียดอีกครั้งได้